Source: https://www.epi.sk/zz/1998-277
Timestamp: 2019-11-20 17:26:15+00:00

Document:
277/1998 Z. z. Zákon, ktorým sa mení a dopĺňa zákon Národnej rady Slovenskej republiky č. 120/1993 Z. z. o platovýc... | Aktuálne znenie
Hľadaj v 277/1998 ×
277/1998 Z. z.
Zákon č. 277/1998 Z. z.Zákon, ktorým sa mení a dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov v znení neskorších predpisov
Čiastka 106/1998
Platnosť od 12.09.1998
Účinnosť od 12.09.1998
okrem čl. I bodu 4, ktorý nadobúda účinnosť 1. januára 2001
Aktuálne znenie 12.09.1998
z 25. augusta 1998,
ktorým sa mení a dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov v znení neskorších predpisov
Zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov v znení zákona Národnej rady Slovenskej republiky č. 374/1994 Z. z. a zákona Národnej rady Slovenskej republiky č. 304/1995 Z. z. sa mení a dopĺňa takto:
1. V § 2 sa bodka na konci nahrádza bodkočiarkou a pripájajú sa slová „toto ustanovenie sa nevzťahuje na poslanca, ktorý bol znovu zvolený v nasledujúcom volebnom období.“.
2. Doterajšie znenie § 2 sa označuje ako odsek 1 a dopĺňa sa odsekom 2, ktorý znie:
„(2) Peňažné nároky podľa odseku 1, ak k zániku mandátu došlo smrťou poslanca, sa vyplatia postupne priamo jeho manželke, deťom a rodičom, ak s ním žili v čase jeho smrti v spoločnej domácnosti; predmetom dedičstva sa stávajú, ak niet týchto osôb.“.
3. § 4 sa dopĺňa odsekom 4, ktorý znie:
„(4) Poslancovi patria technické prostriedky potrebné na výkon jeho mandátu v rozsahu a za podmienok ustanovených uznesením národnej rady; po skončení volebného obdobia mu zostávajú.“.
4. Za § 4 sa vkladá § 4a, ktorý znie:
(1) Na zabezpečenie výkonu poslaneckého mandátu si poslanec zriaďuje primerane vybavenú kanceláriu.
(2) Na výkon odborných a administratívnych prác spojených s činnosťou poslaneckej kancelárie poskytne Kancelária Národnej rady Slovenskej republiky (ďalej len „kancelária národnej rady“) poslancovi asistenta, ktorého po dohode s poslancom zamestná kancelária národnej rady.
(3) Výdavky na prevádzku poslaneckej kancelárie podľa odseku 1 uhrádza kancelária národnej rady za podmienok ustanovených uznesením národnej rady.
(4) Platové náležitosti asistenta poslanca do výšky 60 % platu poslanca (§ 2) uhrádza kancelária národnej rady. Poistné za asistenta poslanca uhrádza kancelária národnej rady podľa osobitných predpisov. Podrobnosti o zamestnávaní a odmeňovaní asistentov poslancov ustanoví národná rada uznesením.“.
5. Za § 28 sa vkladá § 28a, ktorý znie:
Poslanec a poslanec, ktorý po skončení volebného obdobia odíde do dôchodku, má právo na užívanie účelových zariadení kancelárie národnej rady podľa ich kapacitných možností.“.
Tento zákon nadobúda účinnosť dňom vyhlásenia okrem čl. I bodu 4, ktorý nadobúda účinnosť 1. januára 2001.

References: § 2
 § 2
 § 4
 § 4
 § 4
 § 28
 § 28